Na temelju članka 47. stavaka 2. i 4. Zakona o zaštiti pučanstva od zaraznih bolesti 
(»Narodne novine« broj 79/07, 113/08, 43/09, 130/17, 114/18, 47/20, 134/20 i 143/21) 
i članka 22.a Zakona o sustavu civilne zaštite (»Narodne novine« broj 82/15, 118/18, 
31/20 1 20/21), Stožer civilne zaštite Republike Hrvatske, 31. siječnja 2022., donosi 


ODLUKU 
o izmjenama i dopuni Odluke o privremenoj zabrani i ograničavanju 
prelaska preko graničnih prijelaza Republike Hrvatske 


U Odluci o privremenoj zabrani i ograničavanju prelaska preko graničnih prijelaza 
Republike Hrvatske (,Narodne novine“ broj 84/21, 85/21-ispravak, 90/21, 95/21, 
100/21, 106/21, 112/21, 117/21, 121/21, 129/21, 138/21 i 145/21) u točki III. stavak 1. 
mijenja se i glasi: 


»Osobama koje dolaze neposredno iz država i/ili regija članica Europske unije odnosno 
država i/ili regija članica schengenskog prostora i država pridruženih schengenskom 
prostoru navedenih u točki Il., stavku 1. ove Odluke, a još ne posjeduju EU digitalnu 
COVID potvrdu ulazak u Republiku Hrvatsku omogućit će se, iznimno, uz: 


— predočenje potvrde o negativnom PCR testu koji nije stariji od 72 sata od trenutka 
testiranja ili brzom antigenskom testu na SARS-CoV-2 koji je naveden na 
Zajedničkoj listi brzih antigenskih testova koje međusobno priznaju države 
članice Europske unije, a koju objavljuje Europska komisija, ako nalaz testa nije 
stariji od 24 sata od trenutka testiranja do dolaska na granični prijelaz 


— predočenje potvrde ne starije od 270 dana o primitku dvije doze cjepiva koje se 
koristi u državama članicama EU (Pfizer - Comirnaty, Moderna - Spikevax, 
AstaZeneca - Vaxzevria, Gamaleya - Sputnik, Sinopharm - BBIBP-Corv, 
Novavax - Nuvaxovid) ili cjepiva za koja je Svjetska zdravstvena organizacija 
odobrila za hitnu primjenu (Serum Institute of India - Covishield, Bharat Biotech - 
Covaxin, Sinovac - CoronaVac) ako je prošlo 14 dana od primitka druge doze 
cjepiva ili predočenje potvrde ne starije od 270 dana o primitku jedne doze cjepiva 
koje se prima u jednoj dozi (Janssen/Johnson&Johnson) ako je prošlo 14 dana 
od primitka te jedne doze ili predočenje potvrde o primitku booster doze cjepiva 


—- predočenje potvrde o preboljenju bolesti COVID-19 i primitku jedne doze cjepiva 
koje se koristi u državama članicama EU (Pfizer - Comirnaty, Moderna - 
Spikevax, Astaženeca - Vaxzevria, Gamaleya - Sputnik, Sinopharm - BBIBP- 
CorV, Novavax - Nuvaxovid, Janssen/Johnson&Johnson) ili cjepiva za koja je 
Svjetska zdravstvena organizacija odobrila za hitnu primjenu (Serum Institute of 
India - Covishield, Bharat Biotech - Covaxin, Sinovac - CoronaVac) ako je prošio 
14 dana od primitka te jedne doze, a nije prošlo više od 270 dana od primitka te 
jedne doze 














— predočenje pozitivnog PCR ili brzog antigenskog testa, iz podstavka 1. ovog 
stavka, kojim se potvrđuje da se osoba oporavila od infekcije virusom SARS- 
CoV-2, pri čemu je taj test napravljen unazad 180 dana, a stariji je od 11 dana od 
dana dolaska na granični prijelaz ili uz predočenje potvrde o preboljenoj bolesti 
COVID-19, izdane od liječnika 


— određivanje samoizolacije po dolasku u Republiku Hrvatsku uz mogućnost PCR 
ili brzog antigenskog testiranja na SARS-CoV-2, a u slučaju nemogućnosti 
testiranja samoizolacija traje 7 dana." 


U točki V. stavak 3. mijenja se i glasi: 


»osobama iz stavka 2. podstavka 7., 8. i 10. ove točke, te osobama iz stavka 2. 
podstavka 9. ove točke koje se u Republici Hrvatskoj zadržavaju duže od 12 sati, ulaz 
u Republiku Hrvatsku omogućit će se uz: 


— predočenje potvrde o negativnom PCR testu koji nije stariji od 72 sata od trenutka 
testiranja ili brzom antigenskom testu na SARS-CoV-2 koji je naveden na 
Zajedničkoj listi brzih antigenskih testova koje međusobno priznaju države 
članice Europske unije, a koju objavljuje Europska komisija, ako nalaz testa nije 
stariji od 24 sata od trenutka testiranja do dolaska na granični prijelaz 


— predočenje potvrde ne starije od 270 dana o primitku dvije doze cjepiva koje se 
koristi u državama članicama EU (Pfizer - Comirnaty, Moderna - Spikevax, 
AstaZeneca - Vaxzevria, Gamaleya - Sputnik, Sinopharm - BBIBP-Corv, 
Novavax - Nuvaxovid) ili cjepiva za koja je Svjetska zdravstvena organizacija 
odobrila za hitnu primjenu (Serum Institute of India - Covishield, Bharat Biotech - 
Covaxin, Sinovac - CoronaVac) ako je prošlo 14 dana od primitka druge doze 
cjepiva ili predočenje potvrde ne starije od 270 dana o primitku jedne doze cjepiva 
koje se prima u jednoj dozi (Janssen/Johnson&Johnson) ako je prošlo 14 dana 
od primitka te jedne doze ili predočenje potvrde o primitku booster doze cjepiva 


— predočenje potvrde o preboljenju bolesti COVID-19 i primitku jedne doze cjepiva 
koje se koristi u državama članicama EU (Pfizer - Comirnaty, Moderna - 
Spikevax, AstaZeneca - Vaxzevria, Gamaleya - Sputnik, Sinopharm - BBIBP- 
CorV, Novavax - Nuvaxovid, Janssen/Johnson&Johnson) ili cjepiva za koja je 
Svjetska zdravstvena organizacija odobrila za hitnu primjenu (Serum Institute of 
India - Covishield, Bharat Biotech - Covaxin, Sinovac - CoronaVac) ako je prošlo 
14 dana od primitka te jedne doze, a nije prošlo više od 270 dana od primitka te 
jedne doze 


— predočenje pozitivnog PCR ili brzog antigenskog testa, iz točke lil. stavka 1. 
podstavka 1 ove Odluke, kojim se potvrđuje da se osoba oporavila od infekcije 
virusom SARS-CoV-2, pri čemu je taj test napravljen unazad 180 dana, a stariji 





je od 11 dana od dana dolaska na granični prijelaz ili uz predočenje potvrde o 
preboljenoj bolesti COVID-19, izdane od liječnika 


— određivanje samoizolacije po dolasku u Republiku Hrvatsku uz mogućnost PCR 
ili brzog antigenskog testiranje na SARS-CoV-2, a u slučaju nemogućnosti 
testiranja samoizolacija traje 7 dana.“ 


III. 
U točki VI. riječi: ,12 mjeseci“ zamjenjuju se s riječima ,270 dana“. 


IV. 
Točka VII. briše se. 


Točka XIII. mijenja se i glasi: 


»Privremena zabrana, odnosno ograničavanje prelaska preko graničnih prijelaza 
Republike Hrvatske iz ove Odluke određuje se u trajanju do 28. veljače 2022.“ 


VI. 
Ova Odluka zajedno s obrazloženjem objavit će se na mrežnoj stranici Ravnateljstva 
civilne zaštite na kojoj se objavljuju odluke Stožera civilne zaštite Republike Hrvatske 
za sprječavanje širenja zaraze  koronavirusom, na adresi: —https://civilna- 
zastita.gov.hr/fodluke-stozera-civilne-zastite-rh-za-sprecavanje-sirenja-zaraze- 





koronavirusom/2304. 


VII. 
Ova Odluka objavit će se u »Narodnim novinama«, a stupa na snagu 1. veljače 2022. 


KLASA: 810-06/20-01/7 
URBROJ: 511-01-300-22-489 
Zagreb, 31. siječnja 2022. 

1. Operativnom centru Civilne zaštite, 

OBRAZLOŽENJE 


U skladu s točkom 13. rješenja Ustavnog suda broj: U-l-5781/2021 i dr. od 21. prosinca 
2021. (www.usud.hr), Stožer civilne zaštite Republike Hrvatske u suradnji s 
Ministarstvom zdravstva i Hrvatskim zavodom za javno zdravstvo daje obrazloženje 
Odluke izmjenama i dopuni Odluke o privremenoj zabrani i ograničavanju prelaska 
preko graničnih prijelaza Republike Hrvatske (,Narodne novine“, br. 13/22.) 


1. Virus SARS-CoV-2 se krajem 2019. i početkom 2020. godine proširio širom 
svijeta, što je sve države ubrzo potaknulo na donošenje različitih mjera za 
ograničavanje širenja zarazne bolesti prouzročene virusom SARS-CoV-2. Čelnici 
država ili vlada EU naglasili su, 10. ožujka 2020. godine, potrebu za zajedničkim 
europskim pristupom i bliskom koordinacijom s Europskom komisijom, a ministri 
zdravstva i unutarnjih poslova pozvani su da se svakodnevno savjetuju kako bi se 
osigurala odgovarajuća koordinacija te uspostavile zajedničke europske 
smjernice. Europska komisija (u daljnjem tekstu: EK) je 16. ožujka 2020. donijela 
Komunikaciju Europskom parlamentu, Europskom vijeću i Vijeću u kojoj je 
pozvala na privremeno ograničenje neobveznih putovanja u EU zbog pandemije 
bolesti COVID-19. EK je nastojala osigurati da su mjere poduzete na vanjskim 
granicama EU-a dosljedne i primjerene te je u ožujku donijela Smjernice za 
provedbu privremenog ograničenja neobveznih putovanja u EU i olakšavanje 
tranzita radi repatrijacije građana EU-a te o učincima na viznu politiku. Također, 
EK je 30. ožujka 2020. uputila i Komunikaciju u kojoj je donijela i COVID-19 
smjernice o ostvarivanju slobodnog kretanja radnika, u kojima su utvrđena načela 
za integrirani pristup djelotvornom upravljanju granicama radi zaštite zdravlja uz 
očuvanje cjelovitosti jedinstvenog tržišta. 


2. Ministar zdravstva Republike Hrvatske donio je 11. ožujka 2020. godine Odluku 
o proglašenju epidemije bolesti COVID-19 uzrokovane virusom SARS-CoV-2, a 
Stožer civilne zaštite Republike Hrvatske donio je 19. ožujka 2020. godine, uz 
nekoliko drugih odluka, i Odluku o privremenoj zabrani prelaska preko graničnih 
prijelaza Republike Hrvatske, kojom je radi zaštite pučanstva Republike Hrvatske 
od bolesti COVID-19, privremeno zabranjen, odnosno ograničen prelazak osoba 
preko svih graničnih prijelaza Republike Hrvatske. 


3. Kako se, uslijed pandemije COVID-19, ne bi u potpunosti paralizirao "normalan" 
život građana te se poremetili opskrbni lanci, Vijeće EU donijelo je 2 preporuke o 
putovanjima za vrijeme COVID-19. Jedna se odnosi na državljane trećih zemalja, 
a druga na građane EU: Preporuku Vijeća (EU) 2020/912 od 30. lipnja 2020. o 
privremenom ograničenju neobveznih putovanja u EU i mogućem ukidanju takvog 
ograničenja; te Preporuku Vijeća (EU) 2020/1475 od 13. listopada 2020. o 
Koordiniranom pristupu ograničavanju slobodnog kretanja kao odgovor na 
pandemiju bolesti COVID-19. 


4. Preporukom 2020/912 ne dovodi se u pitanje odgovornost država članica da 
nastave primjenjivati članak 6. Zakonika o schengenskim granicama, kojim se 

utvrđuju uvjeti ulaska državljana trećih zemalja. Države članice i dalje su 
odgovorne za to da se za svaki pojedinačni slučaj procijeni treba li se državljanin 
treće zemlje smatrati prijetnjom za javno zdravlje. S obzirom na to da nadzor 
državne granice nije samo u interesu one države članice na čijim se vanjskim 
granicama provodi, već je u interesu svih država članica koje su ukinule nadzor 
unutarnjih granica, države članice trebaju osigurati koordinaciju mjera poduzetih 
na vanjskim granicama kako bi se osiguralo dobro funkcioniranje schengenskog 
prostora. U tu svrhu države članice trebaju koordinirano ukidati privremena 
ograničenja neobveznih putovanja u EU, odnosno za kategorije osoba koje putuju 
zbog nužne funkcije ili potrebe (Prilog II.), a to su: 

a. zdravstveni djelatnici, istraživači u zdravstvu i djelatnici u skrbi za 
starije osobe: 

b. pogranični radnici; 

Cc. sezonski radnici u poljoprivredi; 

d. osoblje u prometnom sektoru; 

e. diplomati, osoblje međunarodnih organizacija i osobe koje primaju 
poziv međunarodnih organizacija i čija je fizička prisutnost potrebna za 
dobro funkcioniranje tih organizacija, vojno osoblje, humanitarni 
djelatnici i osoblje civilne zaštite pri obavljanju svojih dužnosti; 

f. putnici u tranzitu; 

g. osobe koje putuju zbog nužnih obiteljskih razloga; 

h. pomorci; 

i osobe kojima je potrebna međunarodna zaštita, ili zbog drugih 
humanitarnih razloga; 

j. državljani trećih zemalja koji putuju radi studiranja; 

k. visokokvalificirani državljani trećih zemalja ako je njihovo zaposlenje 
nužno iz gospodarskih razloga, a posao se ne može odgoditi ili obavljati 
u inozemstvu. 


9. Svjesni činjenice da sva putovanja nije moguće pravovremeno planirati, poput 
primjerice liječenja ili smrtnih slučajeva propisan je navedeni skup iznimki. Time 
je također uvažena činjenica da postoje kategorije osoba koje zbog naravi svoga 
posla ili školovanja imaju potrebu svakodnevno prelaziti granicu, te bi ograničenja 
uzrokovala značajne financijske gubitke toj kategoriji osoba. 


6. Kako bi se olakšala primjena načela razmjernosti i nediskriminacije u pogledu 
ograničenja putovanja tijekom pandemije bolesti COVID-19, uz istodobno 
nastojanje ostvarenja visoke razine zaštite javnog zdravlja, na razini EU donesene 
su dvije uredbe vezane uz međusobno prihvaćanje potvrda o cijepljenju, testiranju 
i preboljenju bolesti COVID-19: 

- Uredba (EU) 2021/953 Europskog Parlamenta i Vijeća od 14. lipnja 2021. o 
okviru za izdavanje, provjeru i prihvaćanje interoperabilnih potvrda o cijepljenju, 
testiranju i preboljenju bolesti COVID-19 (EU digitalna COVID potvrda) radi 
olakšavanja slobodnog kretanja tijekom pandemije bolesti COVID-19 


- Uredba (EU) 2021/954 Europskog parlamenta i Vijeća od 14. lipnja 2021. o 
okviru za izdavanje, provjeru i prihvaćanje interoperabilnih potvrda o cijepljenju, 


2 








ra 


9. 


10. 


testiranju i preboljenju bolesti COVID-19 (EU digitalna COVID potvrda) u 
pogledu državljana trećih zemalja koji se zakonito nalaze ili borave na državnom 
području država članica tijekom pandemije bolesti COVID-19 


Stožer civilne zaštite Republike Hrvatske u suradnji s Ministarstvom zdravstva i 
Hrvatskim zavodom za javno zdravstvo donio je 23. srpnja 2021. godine novu 
Odluku o privremenoj zabrani i ograničavanju prelaska preko graničnih prijelaza 
Republike Hrvatske ( u daljnjem tekstu: Odluka/21), kojom se radi zaštite 
pučanstva Republike Hrvatske od bolesti COVID-19, privremeno zabranjuje, 
odnosno ograničava prelazak osoba preko svih graničnih prijelaza Republike 
Hrvatske, a koji je usklađen s naprijed navedenim aktima EU. 


Prilikom donošenja Odluke/21 uvažavan je princip slobode kretanja kao jedne od 
temeljnih vrijednosti na kojima počiva EU. Građani EU i članovi njihovih obitelji za 
ulazak u RH moraju ispunjavati epidemiološke uvjete čime se je osigurala puna 
primjena Direktive 2004/38/EZ Europskog parlamenta i Vijeća, dok je 
državljanima trećih zemalja dozvoljen ulazak samo kod neophodnih putovanja i 
uz ispunjenje epidmioloških uvjeta. Neophodnost putovanja dužni su dokazati 
vjerodostojnom dokumentacijom prilikom ulaska u Republiku Hrvatsku. 


Odluka/21 propisuje uvjete koje trebaju ispuniti: 
osobe koje dolaze neposredno iz država i/ili regija članica Europske unije 
odnosno država i/ili regija članica schengenskog prostora i država pridruženih 
schengenskom prostoru i koje posjeduju važeću i valjanu EU digitalnu COVID 
potvrdu, 
državljani država članica Europske unije odnosno država pridruženih 
schengenskom prostoru kao i članovi njihovih obitelji te državljani trećih zemalja 
koji su osobe s dugotrajnim boravištem na temelju Direktive Vijeća 2003/109/EZ 
od 25. studenoga 2003. godine o statusu državljana trećih zemalja s 
dugotrajnim boravištem i osobe koje imaju pravo boravka temeljem drugih 
direktiva EU ili nacionalnog prava ili koje imaju nacionalne dugoročne vize, ako 
dolaze iz trećih zemalja, uz popis iznimki, 
državljani trećih zemalja, koji nisu članovi obitelji državljana država članica 
schengenskog prostora i država pridruženih schengenskom prostoru, niti su 
osobe s dugotrajnim boravištem na temelju Direktive Vijeća 2003/109/EZ od 25. 
studenoga 2003. godine o statusu državljana trećih zemalja s dugotrajnim 
boravištem, odnosno nisu osobe koje imaju pravo boravka temeljem drugih 
direktiva EU ili nacionalnog prava ili koje imaju nacionalne dugoročne vize 
(ulazak u Republiku Hrvatsku odobrava se samo u slučaju nužnih putovanja), 
Uz popis iznimki, 
osobe koje dolaze u Republiku Hrvatsku zbog humanitarnih razloga povezanih 
uz pomoć područjima pogođenim potresom, 
djeca mlađa od dvanaest godina koja putuju u pratnji roditelja/skrbnika. 


Kako bi se i državljanima trećih zemalja koji ostvaruju pravo ulaska u Republiku 
Hrvatsku omogućio ulazak, a koji ne posjeduju dokaz o cijepljenju, preboljenju ili 
testiranju u obliku digitalne COVID potvrde dozvolit će se ulazak i na temelju 
nacionalnih potvrda ili testova koji se izdaju u državama iz kojih dolaze. 





Navedenim je izbjegnuto diskriminatorno postupanje prema takvim državljanima 
trećih zemalja. 


11.Svim putnicima, kako EU građanima i članovima njihove obitelji tako i 
državljanima trećih zemalja koji imaju opravdan razlog za dolazak, omogućuje se 
ulazak u Republiku Hrvatsku čak ukoliko i ne udovoljavaju epidemiološkim 
uvjetima uz obvezu boravka u samoizolaciji koja se može prekinuti testiranjem na 
COVID-19 te ukoliko test bude negativan (PCR ili brzo antigensko testiranje). 


12.U samim počecima pandemije COVID-19, Republika Hrvatska jedna je od prvih 
država koja je prepoznala negativne učinke koje pandemija ima na putovanja 
zbog čega je u cilju olakšavanja putovanja unutar epidemioloških okvira 
uspostavila web stranicu EnterCroatia. Putem navedene web stranice strani 
putnici mogu najaviti svoj dolazak čime se skraćuje vrijeme granične kontrole, 
obzirom da se skeniranjem putne isprave dohvaćaju podaci koje je osoba 
popunila u najavi svojeg putovanja te iste više nije potrebno ručno unositi na 
samom graničnom prijelazu. Radi se o podacima kao što su adresa boravišta u 
Republici Hrvatskoj, kontakt broj telefona/mobitela i drugi podatci koji su potrebni 
za epidemiološki nadzor. 


13. Nakon gotovo dvogodišnjeg iskustva u postupanju na graničnim prijelazima 
prema putnicima koji prelaze državnu granicu pod novim pravilima utvrđenim 
uslijed pandemije COVID-19, može se zaključiti kako najbolje rezultate u 
sprječavanju širenja i uvoza zaraze predstavlja uravnotežen pristup uz 
kombinaciju epidemioloških mjera i preporuka i uputa Hrvatskog zavoda za javno 
zdravstvo te uz nediskriminatorno postupanje granične policije i pridržavanje 
zakonskih i podzakonskih propisa te odluka Stožera civilne zaštite Republike 
Hrvatske. 


14. Odluka/2021 je do sada novelirana 10 puta. 


Prvi puta novelirana je 13. kolovoza 2021. (,Narodne novine“, br. 90/21.) kada je 
privremena zabrana, odnosno ograničavanje prelaska preko graničnih prijelaza 
Republike Hrvatske produljeno do 31. kolovoza 2021. 


Drugi puta novelirana je 30. kolovoza 2021. (,Narodne novine“, br. 95/21.) kada 
je privremena zabrana, odnosno ograničavanje prelaska preko graničnih prijelaza 
Republike Hrvatske produljeno do 15. rujna 2021. 


Treći puta novelirana je 14. rujna 2021. (,Narodne novine“, br. 100/21.) kada je 
drugačije uređen ulazak u Republiku Hrvatsku osoba iz točke V. stavka 2. 
podstavka 8. koje putuju iz turističkih razloga te je privremena zabrana, odnosno 
ograničavanje prelaska preko graničnih prijelaza Republike Hrvatske produljeno 
do 31. kolovoza 2021. 


Četvrti puta novelirana je 29. rujna 2021. (,Narodne novine“, br. 106/21 .) kada 
je sukladno prijedlogu Hrvatskog zavoda za javno zdravstvo rok važenja potvrda 
o završenom cijepljenju produljen sa 270 na 365 dana, a_privremena zabrana, 








odnosno ograničavanje prelaska preko graničnih prijelaza Republike Hrvatske 
produljeno do 15. listopada 2021. 


Peti puta novelirana je 14. listopada 2021. (,Narodne novine“, br. 112/21.) kada 
je privremena zabrana, odnosno ograničavanje prelaska preko graničnih prijelaza 
Republike Hrvatske produljeno do 31. listopada 2021. 


Šesti puta novelirana je 29. listopada 2021. (,Narodne novine“, br. 117/21 .) kada 
je privremena zabrana, odnosno ograničavanje prelaska preko graničnih prijelaza 
Republike Hrvatske produljeno do 15. studenoga 2021. 


Sedmi puta novelirana je 12. studenoga 2021. (,Narodne novine“, br. 121/21.) 
kada je, sukladno prijedlogu Hrvatskog zavoda za javno zdravstvo, revidiran popis 
cjepiva koja se koriste u članicama EU na temelju kojih se priznaju potvrde o 
cijepljenju, a privremena zabrana, odnosno ograničavanje prelaska preko 
graničnih prijelaza Republike Hrvatske produljeno do 30. studenoga 2021. 


Osmi puta novelirana je 30. studenoga 2021. (,Narodne novine“, br. 129/21.) 
kada je privremena zabrana, odnosno ograničavanje prelaska preko graničnih 
prijelaza Republike Hrvatske produljeno do 15. prosinca 2021. 


Deveti puta novelirana je 15. prosinca 2021. (,Narodne novine“, br. 138/21.) kada 
je privremena zabrana, odnosno ograničavanje prelaska preko graničnih prijelaza 
Republike Hrvatske produljeno do 31. prosinca 2021. 


Deseti puta novelirana je 29. prosinca 2021. (,Narodne novine“, br. 145/21.) kada 
je privremena zabrana, odnosno ograničavanje prelaska preko graničnih prijelaza 
Republike Hrvatske produljeno do 31. siječnja 2022. 


15. Stožer civilne zaštite u suradnji s Ministarstvom zdravstva i Hrvatskim zavodom 
za javno zdravstvo utvrdio je da su se nakon donošenja posljednje novele 
Odluke/2021 bitno izmijenile okolnosti te je donio Odluku o izmjenama i dopuni 
Odluke o privremenoj zabrani i ograničavanja prelaska preko graničnih prijelaza 
Republike Hrvatske (u daljem tekstu: ova Odluka). Naime, EK je, uzimajući u 
obzir smjernice Europskog centra za sprječavanje i kontrolu bolesti, donijela nova 
pravila o EU digitalnoj COVID potvrdi (PROVEDBENA ODLUKA KOMISIJE (EU) 
2021 2301 o izmjeni Provedbene odluke (EU) 2021 1073 o utvrđivanju tehničkih 
specifikacija i pravila za uspostavljanje okvira povjerenja za EU digitalnu COVID 
potvrdu', DELEGIRANA UREDBA KOMISIJE (EU) 2021 2288 o izmjeni Priloga 
Uredbi (EU) 2021 953 Europskog parlamenta i Vijeća u pogledu razdoblja 
prihvaćanja potvrda o primarnom cijepljenju izdanih u formatu EU digitalne COVID 
potvrde*, Prijedlog PREPORUKE VIJEĆA o koordiniranom pristupu za 
olakšavanje sigurnog slobodnog kretanja tijekom pandemije bolesti COVID-19 i o 
zamjeni Preporuke (EU) 2020/1475*%. Sukladno novim pravilima EU digitalna 
COVID potvrda se može izdati nakon 14 dana od završenog potpunog cijepljenja, 
a ne odmah kao do sada te se skraćuje razdoblje prihvaćanja potvrda o cijepljenju 
s 365 dana na 270 dana nakon primarnog cijepljenja s dvije doze cjepiva ili 
cijepljenja jednom dozom cjepiva Janssen/Johnson&Johnson za potrebe 


' https.//eur-lex. europa eu/legal-conten/HR/TXT/?un=CELEX.32021D2301 


-—_— om => = e mm e a ice —ppranvnnin MEV 18 m HARAR do m dm m op PV PR PL 


* https;//eur-lex.europa.eu/legal-conten/HR/TXT/?*un=CELEX:32021R2288 


3https://eur-lex europa.eu/legal-conten/EN/TXT/?uri=CELEX%3A52021DC07498qid=1628175317096 

putovanja unutar EU. Također, rok važenja potvrda izdanih na temelju brzog 
antigenskog testa na SARS-CoV-2 koji je naveden na Zajedničkoj listi brzih 
antigenskih testova koje međusobno priznaju države članice Europske unije, a 
koju objavljuje Europska komisija, skraćuje sa 48 sati na 24 sata. Osim toga 
skraćeno je, sukladno novim spoznajama o širenju i zaraznosti Omicron varijante 
virusa SARS-CoV-2 koji prevladava, trajanje samoizolacije za osobe koje ne 
ispunjavaju uvjete za ulazak u Republiku Hrvatsku sa 10 na 7 dana. 


16. Točkom I., Il. i III. ove Odluke izvršena su korekcije Odluke/21 u skladu s 


obrazloženjem iz točke 15. ovog Obrazloženja. 


17. Točkom IV. ove Odluke brisana je točka VII. Odluke/21 kojom se uređivao ulazak 


u Republiku Hrvatsku osoba koje su dolazile iz država koje su bile na Popisu 
država za dolazak iz kojih se primjenjuju posebne epidemiološke mjere prilikom 
prelaska granice Republike Hrvatske kojeg je na svojim mrežnim stranicama 
objavljivao Hrvatski zavod za javno zdravstvo, budući da takvih država više nema. 


18. Točkom V. ove Odluke određeno je do kada se privremena zabrana, odnosno 


ograničavanje prelaska preko graničnih prijelaza Republike Hrvatske određuje. 


19. Ustavni sud Republike Hrvatske naveo je u odluci broj: U-I-5781/2021 1 dr. od 21. 


prosinca 2021. (www.usud.hr) da ,od donositelja mjera očekuje da mjere koje 
donosi (naređuje) ubuduće sadržavaju obrazloženje na temelju kojeg će adresati 
tih mjera, kao i javnost, biti upoznati s razlozima zbog kojih je pojedina mjera 
donesena ...“. Sukladno tome, u točki VI. ove Odluke određeno je da se ona 
zajedno s obrazloženjem objavljuje na mrežnoj stranici Ravnateljstva civilne 
zaštite na kojoj se objavljuju odluke Stožera civilne zaštite Republike Hrvatske za 
sprječavanje širenja zaraze —koronavirusom, na adresi: —niipsi//civimna- 
zastita.gov.hr/odluke-stozera-civilne-zastite-rhi-za-sprecavanje-sirenja-zaraze- 
koronavirusom/2304. 








20. U točki VII. ove Odluke određeno je da se objavljuje u ,Narodnim novinama“, a 

2. 


stupa na snagu 1. veljače 2022. Ova se Odluka u ,Narodnim novinama“ objavljuje 
bez obrazloženja jer se odluke koje Stožer civilne zaštite donosi u provedbi članka 
47. Zakona o zaštiti pučanstva od zaraznih bolesti smatraju ,drugim propisima“ u 
smislu članka 125. alineje 2. Ustava Republike Hrvatske, što je utvrdio Ustavni 
sud u točki 33.1. rješenja broj: U-l-1372/2020 | dr. od 14. rujna 2020. (,Narodne 
novine“, br. 105/20.), u točki 8. rješenja broj: U-II-5417/2021 od 21. prosinca 2021. 
(www.usud.hr), i dr. 


. Poštujući zahtjeve pravne sigurnosti, nakon što se ova Odluka objavi u ,Narodnim 


novinama“, na mrežnoj stranici Ravnateljstva civilne zaštite objavit će se i 
pročišćeni tekst Odluke o privremenoj zabrani i ograničavanju prelaska preko 
graničnih prijelaza Republike Hrvatske. 





